Head Halloween-i!
Minu Halloweeni dekoratsioon. Üldiselt jätab mind ennast küll suhteliselt külmaks see Halloweenitamine (sest meil endil on ju tegelikult mardi- ja kadripäev samas stiilis)...samas mulle tohutult meeldib see oranzhi ja musta kombinatsioon. Ja ma lihtsalt iga aasta teen midagigi
Seekord siis keerasin lihtsalt lõhnaküünla klaasile pitsi ümber ja sidusin paelakesega kinni. Mõtlesin, et see on tegelikult päris hea idee... vastavalt paela ja pitsi värvile võib seda ju igal pühal kasutada.
Peale selle lõikusin ka ühe ämblik-helbekese
Kuna ma leidsin netist nii palju vahvaid kõrvitsa kaunistamise ideid...siis sai ka üks blogi postitus neist tehtud
Lõpetuseks üks krokii ka. Kui natuke harjutada siis hakkab lõpuks juba välja ka tulema
aedake posted @ 08:35 - Link - kommentaarid
Nagu näete Soktooberdan minagi.
Tänu sellele olen juba 2 paari sokke kudunud, kusjuures ma ei armasta kudumist üldse Aga ehk nüüd hakab rohkem meeldima... sest tasa ja targu kududes...olen avastanud, et see polegi nii vastik
Esimesed sokid said kahevärvilised. Üritasin saavutada rahvuslikku stiili...aga kui rahvuslikud need on jääb igaühe enda otsustada
Mustrid muhukatelt ja hiidlastelt. Hiiukand Tööpingilt
Teised sokid said puhtalt sellepärast kootud, et lõng oli laiguline ja mõtlesin, et pitsilistel sokidel jääb see ehk vähem märgatav.
Soki üla serva tegin pikoo, kand ja varbaotsa kahandus jällegi tööpingilt. Muster L.Lehismetsa " Pitsilistest koekirjadest".
Päikest! ( Ma vaatasin, et eelmine kord olen kogemata pikselist sügist soovinud )
aedake posted @ 08:19 - Link - kommentaarid (4)
Tere ja pikselist sügist
Lihtsalt kohutav kui laisaks ma olen läinud...kohe kuidagi ei jõua siia postitama ja käsitööd olen ka minimaalselt teinud. Muudkui üritan end kokku võtta aga nagu näha see eriti välja ei tule.
Muidugi on selle põhjuseks ka see, et käin 2 korda nädalas joonistamas ja 1 kord savitamas... Selline tempo väsitab ära küll. Pealegi on joonistamine algajatele nii keeruline, et ma pean veel lisaks kodutööd tegema, et üldse millestki aru saada.
Loovalal krokii joonistamine on tunduvalt mõnusam. Keegi ei käse, poo ega lase... Samas muidugi nii eriti ei õpi kaa...aga mõningaid nippe olen ikka teada saanud (Krokiist pikemalt)
Suvel käisin EKA-s kursustel ja maalisin paar pilti
ja endast
Kui joonistamis tund oli liialt masendav siis tulin koju ja lihtsalt joonistasin, et tunda rõõmu ja nautida ilma igasugu reegliteta joonistamist
Veidi käsitööst ka
Sattusin heegeldamisega hoogu....mõne päevaga valmis mitmeid asju.
Esiteks sõbrannale veiniklaasi alused.
Seejärel tegin kolmele käterätile äärepitsid
Sellega seoses tekkis küsimus, kuidas teie leiate pitsi korduste arvu, mis käteräti äärde sobib? Teete proovilapi? Sest niipalju kui mina äärepitse teinud olen on need alati veidi lotendavad jäänud Oleks igatahes jube tänulik kui keegi vastaks.
Ja lõpetuseks tegin midagi tavalist-erilist (vähemalt minu jaoks) Idee on ju tavaline...heegeldasin lõhnaküünlale pitsi ümber.
Aga ühest blogist leidsin, et taolisi purke kasutatakse lillevaasidena. Nii et kui küünal on ära põletatud ...saan seda vaasina kasutada...
aedake posted @ 07:50 - Link - kommentaarid (3)
125468 visitors